Source: http://csmbaiamare.ro/jud_stiri.html
Timestamp: 2018-05-23 10:56:58+00:00

Document:
JUDO (arhiva ştiri)
Doar titluriel | Arată ştirile pe larg
22.06.2010: Ionuţ VASIAN, aur la Cupa Mondială U15
În perioada 18-20 iunie s-a desfăşurat la Gyor (Ungaria) Cupa Mondială de Judo - Under 15, la care au participat peste 350 de sportivi, fete şi băieţi, din 14 ţări. La fiecare categorie de greutate au putut participa doar doi sportivi din fiecare ţară, respectiv campionul şi vicecampionul naţional - excepţie făcând ţara gazdă, Ungaria, care a avut dreptul să înscrie mai mulţi sportivi.
De la CSM Baia Mare au participat cinci judoka, însoţiţi de antrenorul Vasile SĂLINCEAN. Cele mai bune performanţe au fost realizate de Ionuţ VASIAN (foto), care a cucerit aurul la categoria 81kg, şi Bogdan POP, care a ocupat locul V la categoria 45kg.
Felicitări sportivilor şi succes pe mai departe!
21.06.2010: Un argint şi un bronz la finala CN U11
Sala Sporturilor din Techirghiol a găzduit, în perioada 18-20 iunie, finala Campionatului Naţional de Judo - U11, la care au participat 227 de sportivi de la 59 de cluburi. Sportivii CSM Baia Mare, însoţiţi de antrenorul emerit Vasile POP, au reuşit să obţină două medalii, una de argint şi una de bronz.
La categoria 44kg, NAGY Noemi a urcat pe treapta a doua a podiumului după următorul parcurs: câştigă trei meciuri prin IPPON la Ana Maria Sandu (CSM Piteşti), Gergely Katinka (SC Miercurea Ciuc) şi Mădălina Stan (CSM Piteşti), apoi pierde finala cu Alice Iliuţă (CSM Craiova).
Damaris FUNECZAN câştigă bronzul la categoria 32kg (la fel ca în 2009) după următorul parcurs: câştigă la Nagy Agnes (SC Miercurea Ciuc) şi la Bianca Nichitoiu (Petrolul Ploieşti), pierde intrarea în finală la golden score (punctul de aur) la Bacs Dora (SC Miercurea Ciuc) şi apoi câştigă pentru bronz cu Emilia Băban (Drumarul Bistriţa).
15.06.2010: 12 sportivi ai CSM calificaţi pentru Finalele U11 - U13
În perioada 11-13 iunie s-a disputat, la Arad, etapa de zonă a CN de Judo la categoriile U11 şi U13, la care au participat 297 de sportivi din 11 judeţe. Doisprezece sportivi ai CSM Baia Mare s-au calificat pentru faza finală, după cum urmează:
U11: DEMARCSEK Ionuţ (24kg) - loc III; NAGY Gabriel (27kg) - loc V; Vlad SĂSĂRAN (38kg) - loc III; KURKO Roberta (34kg) - loc I; FUNECZAN Damaris (32kg) loc I; NAGY Noemi (44kg) - loc I. Etapa finală se va desfăşura la Techirghiol în perioada 18-20 iunie.
U13: Alexandra BODNAR (40kg) - loc III; Cristina TRIF (48kg) - loc II; Sebastian BOTA (42kg) - loc I; Alexandru DAGHID (50kg) - loc III; BARTOS Richard (50kg) - loc III; KLOCZA Kevin (+55kg) - loc V. Etapa finală se va desfăşura la Bistriţa în perioada 25-27 iunie.
31.05.2010: Patru medalii la Finalele U15
Sâmbătă şi duminică s-au desfăşurat, la Miercurea Ciuc, Finalele CN U15, la care au participat 251 de sportivi de la 59 de cluburi. Sportivii noştri au reuşit să cucerească patru medalii, două de argint şi două de bronz.
- Bogdan POP (46kg, a pierdut finala la "punctul de aur")
- Marius TRIF (60kg)
- Ionuţ VASIAN (+66kg)
- Ana-Maria GHECEVICI (40kg).
Alţi doi sportivi au încheiat competiţia pe locul V, pierzând meciurile pentru bronz: Sergiu DOLHA (34kg) şi Claudiu SAMOILĂ (46kg).
24.05.2010: Locul I pentru CSM Baia Mare la Cupa Nordului
Sâmbătă şi duminică s-a desfăşurat, la Baia Mare, cea de a VII-a ediţie a Cupei Nordului. Au participat cca 700 de sportivi reprezentând 47 de cluburi din patru ţări: Ungaria (4 cluburi), Moldova (loturile U17 şi U20), Germania (1 club) şi România (41 de cluburi). De la CSM Baia Mare au participat 60 de sportivi, dintre care unii au concurat la două categorii de vârstă şi / sau greutate, rezultând un total de 90 de starturi pentru clubul nostru. Iată clasamentul pe echipe:
1. CSM Baia Mare - 111 pt; 2. Liberty Oradea - 97 pt; 3. CSM Piteşti - 89 pt; 4. Moldova; 5. CSM Cluj Napoca; 6. Unio Satu Mare; 7. Judo Club Domaseki (Ungaria).
20.05.2010: Cupa Nordului, ediţia a VII-a
În perioada 21-23 mai se va desfăşura, în Polivalenta băimăreană, cea de a VII-a ediţie a Cupei Nordului. Vor participa cca 700 de sportivi din 5 ţări: Moldova, Ungaria, Germania, Italia şi România.
Organizatori: CSM Baia Mare şi FR Judo, în colaborare cu DSJ Maramureş, Consiliul Local Baia Mare şi Consiliul Judeţean Maramureş.
20.05.2010: 14 sportivi ai CSM calificaţi pentru Finala CN U15
În 15 mai, Alba Iulia a fost gazda Etapei de zonă a Campionatului Naţional U15, la care CSM Baia Mare a participat cu 16 sportivi. Dintre aceştia 14 s-au calificat pentru Finala CN, care va avea loc la Miercurea Ciuc în perioada 28-30 mai.
Sportivii calificaţi la etapa finală sunt:
Ana-Maria GHECEVICI
Georgiana BUDULAN
Sergiu DOLHA
Marian DOLHA
Vlad IUHASZ
Alexandru IRIMIEŞ
Claudiu SAMOILĂ
Mirel GRIGORICIUC
Radu GHIDIU
Richard SWARTZCOPF
Ionuţ VASIAN
Felicitări sportivilor şi antrenorilor şi mult succes în finală!
09.05.2010: Daniel BRATA, locul V la IJF Grand Prix Tunis
În perioada 7-9 mai, Daniel BRATA a participat cu lotul României la IJF Grand Prix Tunis, competiţie care a deschis seria turneelor de calificare la Olimpiada din Londra. Au participat 348 judoka (222 la masculin şi 126 la feminin) din 49 de ţări. La categoria 100kg masculin, unde au participat 26 de sportivi, Daniel BRATA s-a clasat pe locul V, pierzând lupta pentru bronz cu ucraineanul Viacheslav DENYSOV. Această clasare i-a adus lui Daniel puncte în IJF World Ranking List, calificarea la Olimpiadă depinzând de totalul punctelor adunate până în 1 mai 2012.
04.05.2010: Aur şi bronz la Cupa Europeană - Cadeţi
În perioada 1-2 mai s-a desfăşurat, la Ploieşti, Cupa Europeană - Cadeţi, la care au participat 205 sportivi din 14 ţări. România a cucerit 13 medalii: una de aur, 4 de argint şi 8 de bronz. Printre medaliaţi s-au aflat şi două sportive de la CSM Baia Mare: Antonia SILAGHI - aur şi Adina BEL - bronz, ambele la categoria 44kg. Pentru Antonia SILAGHI mai urmează două turnee internaţionale UEJ, la Berlin (8-9 mai) şi la Szczyrk - Polonia (22-23 mai).
Pe plan intern, în programul CSM pentru această lună figurează ETAPA DE ZONĂ U15 (Alba Iulia, 15-16 mai), CUPA NORDULUI (Baia Mare, 21-23 mai) şi FINALA U15 (Miercurea Ciuc, 29-30.mai).
26.04.2010: Daniel BRATA - bronz cu echipa la CE
În perioada 22-25 aprilie s-au desfăşurat, la Viena, Campionatele Europene - Seniori, la care România a participat cu opt sportivi. După ce sâmbătă Daniel BRATA a pierdut în cadrul categoriei 100kg la germanul Behrla (care ulterior a cucerit bronzul la individual), duminică băimăreanul a participat, cu lotul României, la Campionatul European pe echipe - masculin.
Au participat echipe foarte puternice, dovadă şi rezultatele de 3-2 cu care s-au încheiat majoritatea întâlnirilor: Ungaria, Polonia, Georgia, Franţa, Austria, Moldova, Rusia, Spania, Italia, Marea Britanie, Ucraina, Belarus şi România.
România are primul tur liber, în turul II pierde cu 2-3 cu Polonia după ce aceasta învinsese Ungaria cu 3-2. În recalificări câştigă cu 3-2 cu Moldova după ce a fost condusă cu 2-1, întorcând rezultatul pe ultimele două categorii. Moldova învinsese Austria (3-2) şi pierduse cu Georgia (2-3)
În meciul pentru bronz România câştigă (3-2) cu puternica echipă a Italiei, care învinsese Spania (3-2) şi Rusia (3-2).
Aşadar România reuşeşte să cucerească din nou bronzul european pe echipe masculin după 33 de ani (ultima medalie europeană: 1977 - Ludwigshafen). Iată componenţa echipei medaliate la CE 2010, Viena:
66kg - Dan Fâşie (Dinamo - Liberty Oradea)
73kg - Costel Dănculea (Liberty Oradea)
81kg - Marian Halas (Liberty Oradea - Fuşle Security)
90kg - Radu Valentin (Dinamo)
+90kg - Daniel Brata (CSM Baia Mare - Dinamo)
1. Georgia (3-2 cu Franţa)
2. Franţa (2-3 cu Georgia)
3. România (3-2 cu Italia)
3. Rusia (3-2 cu Polonia)
Daniel Brata a câştigat două din cele trei meciuri, pierzând doar cu italianul (care avea peste 2 metri înălţime şi 150kg - categoria de greutate fiind +90kg), acel meci oricum nefiind vital deoarece România avea deja bronzul asigurat (conducea cu 3-1).
Antrenor emerit, Vasile POP
26.04.2010: Antonia SILAGHI - locul III la Cupa Europei
În perioada 23-25 aprilie s-a desfăşurat, la Teplice (Cehia), Cupa Europeană la Judo - Cadeţi (sub 17 ani), competiţie de top la care au participat loturile naţionale din 27 de ţări, însumând 533 sportivi. CSM Baia Mare a fost reprezentat de trei sportivi: Antonia SILAGHI (44kg), Ania LENGHEL (70kg) şi Denis POP (66kg). Antonia SILAGHI a reuşit să urce pe podium, ocupând locul III.
Traseul Antoniei a fost următorul :
MECI 1 - a pierdut în faţa sportivei din Turcia
MECI 2 - a câştigat prin IPPON în faţa sportivei din Austria
MECI 3 - a câştigat prin IPPON în faţa sportivei din Belarus
MECI 4 - a câştigat prin IPPON în faţa sportivei din Germania
Aceste competiţii sunt şi o formă de selecţie pentru Campionatele Europene de Judo - Cadeţi, care se vor desfăşura în luna iunie, tot în Cehia, Antonia SILAGHI având astfel şanse foarte mari de a face parte din lotul naţional pentru CE.
Pentru Antonia, născută în data de 14.08.1994, urmează un program foarte greu: cupe europene în România, Germania şi Polonia în decurs de o lună. CSM Baia Mare îi urează mult succes în continuare!
20.04.2010: Daniel BRATA la europene
În perioada 22-25 aprilie, la Viena, se vor desfăşura Campionatele Europene individual Seniori, masculin şi feminin. Un număr de 303 sportivi din 45 de ţări sunt aşteptaţi să participe, asta în cazul în care toate delegaţiile vor reuşi să ajungă la Viena (având în vedere haosul creat de norii de cenuşă care bântuie deasupra Europei). Delegaţia României, cu opt sportivi în componenţă (5 băieţi şi 3 fete) va pleca miercuri dimineaţă, cu un microbus. În lotul ţării noastre se află şi Daniel BRATA, sportiv cu dublă legitimare (CSM Baia Mare şi Dinamo), care va lupta la categoria 100 kg. Noi îi dorim mult succes!
19.04.2010: Cinci medalii la CN U20
Sâmbătă şi duminică (17-18 aprilie) a avut loc, la Cluj-Napoca, C.N. Juniori U20 masculin şi feminin. La competiţie au participat 217 sportivi (124 la masculin şi 93 la feminin) de la 75 de cluburi din ţară.
CSM Baia Mare a participat cu 11 sportivi şi a obţinut 5 medalii (3 de argint şi 2 de bronz), după cum urmează:
Argint: Antonia Silaghi (44Kg), Diana Kovacs (48Kg),
Ania Lenghel (78Kg);
Bronz: Claudia Pop ( 44Kg), Nyeriak Andrei (73Kg).
Mai precizăm că alţi patru sportivi (Adina Bel, Laura Augustin, Elena Bob şi Olga Rus) au pierdut lupta pentru locurile 3 clasându-se în final pe locurile 5.
Felicitări sportivilor şi antrenorilor şi mult succes pe mai departe!
13.04.2010: Două medalii de aur pentru Daniel BRATA
Sâmbătă, 10 aprilie, în localitatea Drobeta Turnu Severin s-a desfăşurat Cupa României, la care au participat 130 de sportivi de la 36 de cluburi din ţară. După cum era de aşteptat, la categoria 100kg Daniel BRATA s-a impus fără probleme câştigând toate cele patru meciuri prin IPPON şi obţinând medalia de aur.
A doua zi, în aceeaşi localitate, s-a desfăşurat Campionatul Naţional de Ne-waza, la care au participat 95 de sportivi împărţiţi pe cele şase categorii de greutate, trei la feminin şi trei la masculin. Şi de această dată, la categoria +81kg, Daniel şi-a învins toţi adversarii prin IPPON (4 victorii), obţinând medalia de aur şi titlul de campion naţional.
Tot la CN, Olga RUS - 63kg - a obţinut locul V, pierzând meciul pentru bronz.
Aşadar rezultate foarte bune pentru Daniel BRATA, care confirmă că este cel mai valoros judoka al României la masculin şi ne dă speranţe la o evoluţie bună la Campionatele Europene ce vor avea loc în perioada 22-25 aprilie la Viena. Anul trecut Daniel s-a întors de la europenele din Tbilisi cu medalia de bronz.
La Drobeta Turnu Severin, CSM Baia Mare ar mai fi putut spera la cel puţin două medalii, dacă ar fi participat Diana KOVACS - 48kg (nerefăcută după o accidentare) şi Rebeca BRATA - 78kg, campioana de anul acesta la U23 (probleme de serviciu).
Antrenor emerit Vasile POP
29.03.2010: CN U20, faza pe zonă
În data de 27 martie s-a desfăşurat, la Deva, faza pe zonă a CN U20, masculin şi feminin, la care au participat 130 de sportivi din zona Ardealului. CSM Baia Mare a reuşit să califice 10 sportivi pentru etapa finală, care va avea loc la Cluj-Napoca în data de 17 aprilie. Mai avem trei sportivi calificaţi direct în finală, componenţi ai lotului naţional U20.
Sportivii calificaţi pentru etapa finală de la faza pe zonă: Claudia POP, Ania LENGHEL, Andrei NYERIAK (locul I la Deva), Adina BEL, Ana-Maria VARGA, Andrea BADACHE (locul II), Laura AUGUSTIN, Elena BOB, Denis POP şi Vlad CRIŞAN (locul III). Sportivi calificaţi direct: Antonia SILAGHI, Olga RUS şi Diana KOVACS (lot naţional U20).
Tot la Deva s-a desfăşurat şi ediţia a II-a a Memorialului Sorin Damian, CSM Baia Mare ocupând locul II în clasamentul pe echipe - feminin.
La Deva, delegaţia clubului nostru a fost condusă de antrenorul Alin POPDAN.
15.03.2010: Rebeca BRATA, campioană naţională
Sâmbătă, 13 martie, la Oradea, s-a desfăşurat Finala CN U23, la care au participat 193 de judoka de la 52 de cluburi din întreaga ţară.
La categoria 78kg, Rebeca BRATA a reuşit să obţină medalia de aur după ce şi-a învins toate adversarele prin IPPON, respectiv pe Andreea Badache (Voinţa ATCOM Baia Mare), Adelina Ispas (LPS Craiova - Steaua), Simona Pavel (Steaua - Petrom) şi Gerczuj Adel (SCM Miercurea Ciuc - SCM Deva).
După mai multe medalii de argint şi bronz obţinute la CN de Juniori, Tineret şi Seniori, iată că, după 12 ani de judo, Rebeca reuşeşte să obţină primul ei titlu de campioană naţională.
Alte clasări ale sportivilor de la CSM Baia Mare:
Locul V - Ionela DÂMBAN - 57kg, Olga RUS - 63kg, Ania LENGHEL - 70kg.
Locul VII - Antonia SILAGHI - 48kg.
Din păcate, la categoria 48kg a lipsit campioana de anul trecut, sportiva clubului nostru Diana KOVACS fiind accidentată.
Rebeca BRATA s-a născut la 21.06.1988 şi practică judo din 1998 la CSM Baia Mare. A absolvit Şcoala de Agenţi de Poliţie de la Câmpina şi în prezent se află în perioada de TUTELĂ de şase luni la postul de Poliţie din comuna Micula (jud. Satu Mare). Această perioadă se încheie la 1 iunie, după care se va încerca transferul ei la Baia Mare pentru a se putea pregăti mai bine şi pentru a-şi continua studiile, Rebeca fiind studentă în anul II la Universitatea Bogdan Vodă, Facultatea de Educaţie Fizică şi Sport.
Informaţii: antrenor emerit Vasile POP
28.02.2010: Trei medalii de argint la CN U17
Sâmbătă, 27 februarie, s-au desfăşurat la Baia Mare finalele CN U17, la care CSM Baia Mare a participat cu 10 sportivi, dintre care şase au reuşit calificarea în finale şi au luptat pentru medalii.
Feminin: 44kg - Antonia SILAGHI - argint, Claudia POP - locul V, Adina BEL - locul V; 52kg - Elena BOB - locul V; +70kg - Ania LENGHEL - argint.
Masculin: 66kg - Denis POP - argint.
15.02.2010: Zece pentru finalele CN U17
În perioada 12 - 14 februarie s-a desfăşurat, la Oradea, etapa de zonă a CN U17. CSM Baia Mare a participat cu 13 sportivi calificaţi în urma etapei judeţene desfăşurate la Baia Mare. Dintre aceştia, nouă au reuşit să se califice în finală, lor alăturându-se şi Antonia SILAGHI - care face parte din lotul naţional U17.
Feminin: 40kg - Ana-Maria GHECEVICI;
44kg - Claudia POP, Adina BEL, Laura AUGUSTIN; 52kg - Elena BOB; +70kg - Ania LENGHEL.
Masculin: 46kg - Bogdan POP; 60kg - Cosmin CHEREJI; 66kg - Denis POP.
Finalele U17 vor avea loc în perioada 26-28 februarie, la Baia Mare.
09.02.2010: Etapa de zonă a CN U17
În perioada 12 - 14 februarie se va desfăşura, la Oradea, etapa de zonă a CN U17 (sportivi născuţi în 1994-1996). CSM Baia Mare va fi reprezentat de 13 sportivi calificaţi în urma etapei judeţene desfăşurate la Baia Mare.
40kg - Ana-Maria GHECEVICI; 44kg - Claudia POP, Adina BEL, Laura AUGUSTIN; 52kg - Elena BOB; +70kg - Ania LENGHEL.
46kg - Bogdan POP; 50kg - Raul CORMOŞ; 55kg - Mirel GRIGORICIUC, Radu GHIDIU; 60kg - Marius TRIF, Cosmin CHEREJI; 66kg - Denis POP.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM